stanford-oval/wikipedia huggingface dataset:
Anna Liisa (ooppera)

Anna Liisa on Veli-Matti Puumalan säveltämä kolminäytöksinen ooppera. Säveltäjä laati siihen Tiina Käkelä-Puumalan kanssa libreton Minna Canthin samannimisen näytelmän pohjalta.
Anna Liisa tilattiin jo 1990-luvun loppupuolella Savonlinnan oopperajuhlille, joiden johto kuitenkin vaihtui Puumalan työskennellessä teoksen parissa. Uusi johto ei ottanut oopperaa esitettäväksi. Teoksen kantaesitys pidettiin lopulta Helsingin juhlaviikkojen yhteydessä Aleksanterin teatterissa 18. elokuuta 2008. Esittäjinä olivat musiikkiteatteri Kapsäkki sekä Tapiola Sinfonietta ja ohjaajana Erik Söderblom.
Tyylillisesti Anna Liisa yhdistelee pohjalaisia kansanlauluvaikutteita nykytaidemusiikkiin. Vuonna 2015 Ondine-levymerkillä julkaistiin teoksen levytys, jolla Tapiola Sinfoniettaa johtaa Jan Söderblom ja Helsingin kamarikuoroa Nils Schweckendiek. Solisteina ovat Helena Juntunen, Jorma Hynninen, Tanja Kauppinen-Savijoki, Ville Rusanen, Sanna Kurki-Suonio, Juha Hostikka, Anu Hostikka ja Jouni Kokora.
Ferdinand Flodin

Ferdinand Flodin (15. toukokuuta 1826 Vaasa – 3. heinäkuuta 1916 Helsinki) oli suomalainen piirilääkäri ja kaunokirjallisuuden ruotsintaja.
Flodinin vanhemmat olivat Vaasan läänin veromestari Johan Ulric Flodin ja Sofia Gustava Thitz. Perheessä oli neljä lasta joista Ferdinand oli toiseksi vanhin. Hän kävi Vaasan triviaalikoulua ja pääsi ylioppilaaksi 1842. Flodin valmistui filosofian kandidaatiksi 1850, lääketieteen kandidaatiksi 1855, lääketieteen lisensiaatiksi 1857 sekä lääketieteen ja kirurgian tohtoriksi 1860.
Flodin toimi Vaasan vankilan ja sairaalan vt. lääkärinä vuonna 1856, Vaasan kaupunginlääkärinä ja 2. Vaasan ruotujakoisen tarkk'ampujapataljoonan lääkärinä 1857–1860 sekä Heinolan piirilääkärinä 1860–1888. Jäätyään 1888 eläkkeelle Flodin muutti Helsinkiin ja harjoitti siellä vielä yksityispraktiikkaa. Heinolassa asuessaan Flodin oli vuoden verran kaupunginvaltuuteetuna, osallistui säästöpankin perustamiseen 1883 ja oli myös aloitteentekijänä uutta kansakoulua rakennettaessa 1884. Hän oli hankkimassa myös uusia alttaritauluja Heinolan kirkkoon 1864.
Eläkevuosinaan Flodin käänsi ruotsin kielelle italialaista, ranskalaista ja englantilaista kaunokirjallisuutta muun muassa suorasanaisen version Danten Jumalaisesta näytelmästä. Monet Flodinin kääntämät tekstit ilmestyivät hänen poikansa Karl Flodinin julkaisemassa Euterpe-lehdessä. Hän harrasti myös musiikkia ja sävelsi lauluja, kaksi sonaattia ja Frühlingsouverture-nimisen orkesterikappaleen.
Flodin oli naimisissa vuodesta 1857 Matilda Sofia Melartin kanssa. Heidän poikansa oli säveltäjä, musiikkikriitikko ja toimittaja Karl Teodor Flodin.
Teoksia

Om tarmens perforation, väitöskirja.  Helsingfors 1857
Käännöksiä

Alois Bednar : Barndietik, eller Barnets naturenliga vård under de första lefnadsåren : till finska mödrars tjenst, öfversatt af Ferdinand Flodin.     Helsingfors 1860
Albert Lortzing : Vapensmeden : komisk opera i 3 akter.   Arppe, Helsingfors 1889
Gabriele d'Annunzio : Elden : roman i 2 delar.    Söderström, Helsingfors 1901
Bret Harte : Sally Dows : roman.  Helsingfors 1901
Violet Hunt : Förkonstlad.    Helsingfors 1901
Marcel Prévost : Huslig lycka.   Helsingfors 1901
Antonio Fogazzaro : I våra dagar : roman.   Helsingfors 1902
Forsbyn baptistiseurakunta

| Forsbyn baptistiseurakunta> Forsby baptistförsamling |
| --- | --- |

Suuntautuminen:  baptismi
Kirkkokunta:  Finlands svenska baptistsamfund
Perustettu:  1873
Pääkirkko:  Saronkyrkan Forsbyvägen 381 68920 Forsby Pedersöre
Aiheesta muualla
Sivusto
Infobox OKNimi-testi OK: 
Forsbyn baptistiseurakunta (ruots. Forsby baptistförsamling) eli Saronkyrkan on Pedersöressä toimiva baptistiseurakunta. Forsbyn baptistiseurakunta on perustettu joulukuussa 1873. Saronkyrkan sijaitsee Forsbyn kylässä 741-tien varressa. Seurakunnan toimintaan kuuluu jumalanpalvelukset sunnuntaisin, nuorten, perheiden ja pyhäkoulun toiminta sekä yhteisöillat.
Forsbyn baptistiseurakunta on perinteisesti ollut yksi baptistien suurimmista ja elinvoimaisimmista seurakunnista.
Historia

Ensimmäiset vuodet seurakunta kuului osaksi Pietasaaren baptistiseurakunnan toimintaa. Alkuvuosikymmeninä seurakunnan johtajina toimivat Anders Niss 1873–1875, Petter Stormåns (1875–1885), A. Niss uudelleen (1885–1905) J. Källman, Jakob Kårsen ja J. Inborr yhdessä 1905–1913, H. Wingren 1913-1916, Johan Erik Söderman 1916–1922, H. Wingren uudelleen 1922–1930 ja tämän jälkeen Alfred Lindell. 1930-luvulla seurakuntaan kuului 118 jäsentä.
Seurakunnalla on ollut myös elävää toimintaa Pännäisten asemakylässä. Pännäisten ensimmäinen baptisti oli Erik Mattson. Rouva Mia Marklund (os. Heikel) piti kylässä pyhäkoulua useiden vuosien ajan, ja heidän kotinsa avattiin baptistien kokouksille. 1930-luvulla Pännäisten ryhmän pyhäkouluun osallistui 65 oppilasta. Pännäisten Betel-kirkko vihittiin käyttöön vuonna 1921.
Saron-kirkko

Seurakunta omisti oman rukoushuoneen 1880-luvulta lähtien, mutta laajentuva toiminta vaati suurempia tiloja. Saron-kirkko vihittiin käyttöön 24. elokuuta 1930. Kirkossa on istumapaikkoja noin 300 hengelle ja pienempi kirkkosali noin 100 hengelle. Kirkon yhteydessä on ollut myös neljän huoneen asunto pastorin käyttöön.
Seurakunnan johtajat

1873–1875: Anders Niss
1875–1885: Pette Stormåns
1885–1905: Anders Niss
1905–1913: J. Källman, Jakob Kårsen ja J. Inborr
1913–1916: H. Wingren
1916–1922: Johan Erik Söderman
1922–1930: H. Wingren
1942–1947: Alwar Edström
1947–1950: Lennart Heimdahl
1950: Villard Wallin
1953–1955: Herbert Söderqvist
1956–1959: Hugo Holmlund
1961–1962: Hugo Holmlund
1962–1966: Rurik Lindqvist
1968–1974: Hans-Erik Jansson
Francesc Arnau

| 0 | 1 | 2 |
| --- | --- | --- |

Henkilötiedot
Koko nimi: Francesc Arnau Grabulosa
Syntymäaika: 23. maaliskuuta 1975
Syntymäpaikka: Les Planes d'Hostoles, Espanja
Kuolinaika: 22. toukokuuta 2021 (46 vuotta)
Kuolinpaikka: Oviedo, Espanja
Pelipaikka: maalivahti
Pituus: 185 senttimetriä
Junioriseurat
1994–1995: Barcelona
Seurat
| Vuodet | Seura | O (M) |
| 1995–1999 1996–2001 2001–2011 | Barcelona B Barcelona Málaga | 123 (0) 24 (0) 131 (0) |
 Seurajoukkueuran tilastot kattavat vain kansalliset sarjat.
Francesc Arnau Grabulosa (23. maaliskuuta 1975 Les Planes d'Hostoles, Gironan maakunta, Espanja – 22. toukokuuta 2021) oli espanjalainen jalkapallomaalivahti.
Ura

Arnau oli Barcelonan junioriakatemian kasvatti. Hän teki ensiesiintymisensä edustusjoukkueessa 9. marraskuuta 1996 kotiottelussa Atlético Madridia vastaan. Viiden kauden aikana Barcelonassa Arnau toimi joukkueen varamaalivahtina, Ruud Hespin ja myöhemmin Pepe Reinan toimittua ykkösmaalivahtina.
Kaudeksi 2001–2002 Arnau siirtyi Málagaan, mutta rooli jäi hyvin pieneksi kahden ensimmäisen kauden aikana, kun hän joutui taas jäämään joukkueen varamaalivahdiksi. Vuonna 2003 Pedro Contrerasin siirryttyä Real Betisiin, Arnaulle avautui tilaisuus nousta joukkueen ykkösmaalivahdiksi. Hän toimi joukkueen kiistattomana ykkösmaalivahtina vuoteen 2007 asti, kunnes Iñaki Goitia syrjäytti hänet. Kaudella 2008–2009 Arnau pelasi alkukauden ottelut, kunnes Goitia jälleen nousi hänen ohitseen.
Apollofox

Apollofox on ultrakevyt lentokone (LSA), jota valmistaa Halley Inc. Unkarissa. Apollofox on Suomessa koulutus-, kerho- ja harrastuskäytössä.
Apollofox valmistetaan perinteisillä lentokoneen rakennusmenetelmillä.selvennä Se soveltuu koulukoneeksi, vesilentokoneeksi ja suksikoneeksi. Apollofoxin saa myös kannuspyöräversiona. Koneen siivet voi taittaa kuljetus- ja varastointiasentoon noin 15 minuutissa, minkä jälkeen kone mahtuu sisäleveydeltään 245 cm tilaan.
Koneita on valmistettu yli 150 kappaletta ja myyty Eurooppaan, Amerikkaan ja Afrikkaan.
Aiheesta muualla

Valmistajan verkkosivut
Suomalaisen maahantuojan sivut (Arkistoitu – Internet Archive)
Farringdonin asema

Farringdon on rautatie- ja metroasema Lontoon Islingtonin kaupunkipiirin eteläosassa, Farringdon Streetin varrella lähellä Smithfield Marketia. Asemakatos vuodelta 1865 ja arkkitehti Charles Walter Clarkin suunnittelema Cowcross Streetin puoleinen asemarakennus vuodelta 1922 suojeltiin Grade II -luokan kohteena vuonna 1994.
Govia Thameslink Railway liikennöi asemalta junavuoroja Thameslink -toiminimellä Kaakkois-Englannin alueella sijaitseviin kaupunkeihin, esimerkiksi Cambridgeen pohjoisessa ja Brightoniin etelässä. Farringdonista seuraava pysähdyspaikka pohjoiseen päin on King’s Crossin rautatieasema ja etelään päin City Thameslink. Aseman kautta kulkee myös useita metro- ja paikallisjunia: se on Circle-, Hammersmith & City- ja Metropolitan-linjoilla Barbicanin ja King’s Cross St. Pancrasin metroasemien välillä ja Elizabeth-linjalla Tottenham Court Roadin ja Liverpool Streetin asemien välillä.
Alkuperäinen asema avattiin Farringdon Street -nimisenä 9. tammikuuta 1863 ja se toimi pääteasemana Metropolitan Railwayn 6 kilometriä pitkälle radalle, joka ulottui Paddingtonin rautatieasemalle. Asemaa siirrettiin 23. joulukuuta 1865, kun rataosaa jatkettiin Moorgaten asemalle. Sen nimeksi vaihdettiin Farringdon & High Holborn 26. tammikuuta 1922 ja lopulta Farringdon 21. huhtikuuta 1936.
Espanja talviolympialaisissa 2018

Espanja osallistui Pyeongchangin talviolympialaisiin 2018. Maata edusti 13 urheilijaa, jotka kilpailivat viidessä urheilumuodossa. Avajaisissa joukkueen lippua kantoi lumilautailija Lucas Eguibar ja päättäjäisissä taitoluistelija Javier Fernández.
Espanja sai ensimmäisen talviolympiamitalinsa sitten Albertvillen olympialaisten 1992, kun Regino Hernández sijoittui miesten lumilautacrossissa kolmanneksi. Lisäksi Javier Fernández sai Espanjan ensimmäisen olympiamitalin taitoluistelusta sijoituttuaan miesten kilpailun kolmanneksi. Espanja sai ensimmäisen kerran talviolympialaisissa enemmän kuin yhden mitalin.
Mitalistit

| Mitali | Nimi | Urheilumuoto | Laji | Päiväys |
| --- | --- | --- | --- | --- |
| 3 Pronssia | Hernández, ReginoRegino Hernández | Lumilautailu | miesten lumilautacross | 15. helmikuuta |
| 3 Pronssia | Fernández, JavierJavier Fernández | Taitoluistelu | miesten yksinluistelu | 17. helmikuuta |
Joukkue > Alppihiihto

Espanja sai alppihiihtoon kaksi maapaikkaa.
Juan del Campo
Joaquim Salarich
Joukkue > Lumilautailu

Lucas Eguibar
Regino Hernández
Laro Herrero
Queralt Castellet
Joukkue > Maastohiihto

Espanja sai maastohiihtoon maapaikat kahdelle miehelle ja yhdelle naiselle, mutta jätti naispaikan käyttämättä.
Imanol Rojo
Martí Vigo del Arco
Imanol Rojo & Martí Vigo del Arco – parisprintti
Joukkue > Skeleton

Espanja sai yhden maapaikan miesten skeletoniin.
Ander Mirambell
Joukkue > Taitoluistelu

Espanja sai taitoluisteluun maapaikat kahdelle miehelle ja yhdelle jäätanssiparille.
Javier Fernández
Felipe Montoya
Sara Hurtado & Kirill Haljavin
Arleen Sorkin

| Arleen Sorkin |
| --- | --- |
 Arleen Sorkin vuonna 2011.
Henkilötiedot
Syntynyt: 14. lokakuuta 1955  Washington D.C.
Kuollut: 24. elokuuta 2023
Näyttelijä
Taiteilijanimet:  Arlene Sorkin
Aktiivisena:  1983–2011
Merkittävät roolit:  Calliope Jones Bradford (Päivien viemää) Harley Quinn (Batman)
Palkinnot
 Soap Opera Digest (1985, 1986, 1988) 
Aiheesta muualla
IMDb 
Arleen Sorkin (14. lokakuuta 1955 Washington D.C. – 24. elokuuta 2023) oli yhdysvaltalainen näyttelijä. Hänet tunnetaan parhaiten televisiosarjasta Päivien viemää, josta hän voitti kolme kertaa Soap Opera Digest -palkinnon.
Sorkin toimi myös ääninäyttelijänä DC-animaatiouniversumin piirretyissä, Harley Quinnin roolissa, jonka hänen ystävänsä Paul Dini kehitti hänelle.
Arlen López

| Mitalit> Maa:  Kuuba.Miesten nyrkkeily. Olympialaiset  | Mitalit> Maa:  Kuuba.Miesten nyrkkeily. Olympialaiset  | Mitalit> Maa:  Kuuba.Miesten nyrkkeily. Olympialaiset  | Maa:  Kuuba> Miesten nyrkkeily. |
| --- | --- | --- | --- |
|  Kultaa | Rio 2016 | keskisarja |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2015 | keskisarja |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Toronto 2015 | keskisarja |  |
| CAC-kisat  | CAC-kisat  | CAC-kisat  |  |
|  Kultaa | Veracruz 2014 | keskisarja |  |
Arlen López (s. 21. helmikuuta 1993) on kuubalainen amatöörinyrkkeilyn olympiavoittaja ja maailmanmestari. 178 senttimetriä pitkä López kilpailee keskisarjassa. López edustaa Guantanamo-seuraa.
López saavutti olympiakultaa keskisarjasta vuoden 2016 kesäolympialaisista Rio de Janeirosta kaadettuaan finaalissa Uzbekistanin Bektemir Melikuzievin. MM-kilpailuista Lópezilla on yksi kulta vuodelta 2015. Vuoden 2015 Pan-Amerikan kisoista López saavutti kultaa keskisarjasta.
Keski-Amerikan ja Karibian kilpailuista Lópezilla on yksi kulta ja nuorten MM-kilpailuista niin ikään yksi kulta.
Fall Babylon Fall

| Fall Babylon Fall Veni Domine |
| --- | --- | --- |

Studioalbumin tiedot
 Äänitetty : 1991
 Julkaistu: 1992
 Tuottaja(t): Veni Domine
 Tyylilaji: Progressiivinen metalli, doom metal
 Kesto: 67.24
 Levy-yhtiö: Kingsway Music   Massacre Records  R.E.X. Records  Edge Records
Veni Dominen muut julkaisut
|   | Fall Babylon Fall 1992 | Material Sanctuary 1990 |
Fall Babylon Fall on ruotsalaisen Veni Domine -yhtyeen ensimmäinen studioalbumi. Yhtye äänitti albumia ensin Eastbournessa, Englannissa ICC-studiolla, mutta viimeisen kappaleen Ruotsissa Thunderload-studiolla, sillä se oli yksi harvoista aikalaisista paikoista, jossa oli tarvittava tekniikka yli 20-minuuttisen, eeppisen "The Chronicle of the Seven Seals" -kappaleen äänittämiseen. Kingsway Music -levy-yhtiö lisensoi albumin Euroopan ja Yhdysvaltojen markkinoille lukuisten levy-yhtiöiden kautta.
The Metal Observerin mukaan albumista tuli yksi 1990-luvun alun merkittävimmistä progresiivisista doom metal -teoksista ja on Veni Dominen "mestariteos". Vuonna 2010 HM-lehti sijoitti albumin 38. sijalle 100 kaikkien aikojen parasta kristillistä metallialbumia -listallaan. Brittitaiteilija Rodney Matthews maalasi albumin kansikuvan. Tiamat-yhtyeen P. A. Danielsson soitti albumilla syntetisaattoria.
Vuonna 2006 vanhojen painosten loputtua levy-yhtiö Edge Records uudelleenjulkaisi albumin instrumentaalibonusraidan "Visions" kera.
Yleiskuva

Fall Babylon Fall yhdistelee Solitude Aeternus -tyylistä sinfonista ja progressiivista doom metalia Geoff Tate -tyyppiseen laulutapaan. Sanoitukset käsittelevät Ilmestyskirjan sisältöä.
Kappaleet

Face of the Prosecutor – 8.14
King of the Jews – 8.12
In the Day of the Sentinel – 7.14
Wisdom Calls – 6.44
Armageddon – 7.34
O Great City – 8.05
The Chronicle of the Seven Seals – 21.18
Visions – 4.04 (uusintapainoksen bonuskappale)
Yhtyeen kokoonpano albumilla

Fredrik Ohlsson – laulu
Torbjörn Weinesjö – sähkökitara
Magnus Thorman – bassokitara
P. A. Danielsson – koskettimet
Thomas Weinesjö – rumpusetti
Aiheesta muualla

Albumin arvio The Metal Observer -sivulla (Arkistoitu – Internet Archive)
Fall Babylon Fall Discogsissa. (englanniksi)
Albumi Fall Babylon Fall Encyclopaedia Metallum -sivustolla (englanniksi)
Forssan jäähalli

| Forssan jäähalli |
| --- | --- |
 Forssan jäähalli
Rakennuksen tiedot
Sijainti:  Urheilukentänkatu 6, 30100 Forssa
Avattu:  1988
Käyttäjät
 Forssan Palloseura 
Katsojakapasiteetti
 3 000 
Lisää rakennusartikkeleitaArkkitehtuurin teemasivulla
Forssan jäähalli on Lamminrannassa Forssassa sijaitseva jäähalli, joka on valmistunut vuonna 1988.
Antipasto

Antipasto ravintolassa.
Antipasto (italiaa, mon. antipasti) on Italian ruokakulttuurissa aterian aloittava alkupala. Koska niiden tarkoituksena on vain herättää ruokahalua, antipastot tarjoillaan yleensä suupaloina ja pieninä annoksina.
Tyypillisiä antipastoja

Antipastot vaihtelevat Italian eri osissa, mutta tyypillisesti niihin kuuluu esimerkiksi leikkeleitä ja makkaraa, marinoituja mereneläviä ja kalaa, juustoja, sekä erilaisia vihanneksia ja hedelmiä, jotka voivat olla säilöttyjä, kuivattuja tai tuoreita. Perinteisesti antipastot tarjoillaan yhteiseltä tarjottimelta, josta kukin voi valita mieleisensä palat. Antipastojen kera tarjotaan usein aperitiivi, joita ovat esim. italialaiset valko- tai kuohuviinit, erilaiset spritz-cocktailit (niissä on jotain katkeroa kuten Camparia tai Aperolia, Proseccoa ja soodavettä), vermutti (usein tonic-vedellä jatkettuna) ynnä muut.
Tyypillisiä antipastoja > Pohjois-Italia

Pohjois-Italiassa antipastoihin kuuluu usein alppijuustoja kuten asiago, fontina ja taleggio, sekä gorgonzolaa. Leikkeleitä ovat mm. Bolognan mortadella-makkara, parmankinkku ja ilmakuivattu naudanliha bresaola. Fenkoli, pesto, viikunat, oliivit, tonnikala, balsamietikassa marinoidut sipulit ja paistettu polenta ovat muita tyypillisiä pohjoisia antipastoja.
Tyypillisiä antipastoja > Keski-Italia

Keski-Italian antipastoille ovat luonteenomaisia bruschettat ja samantapaiset crostinit, eli paahdetut leipäviipaleet, jotka on maustettu valkosipulilla, suolalla ja pippurilla, ja valeltu oliiviöljyllä. Niiden päällä voidaan tarjoilla pateeta tai tapenadea. Muita tämän alueen antipastoja ovat tomaatit tuoreina tai aurinkokuivattuina, mozzarella, savulohi, marinoitu munakoiso sekä salami.
Tyypillisiä antipastoja > Etelä-Italia

Eteläisen Italian antipastoihin kuuluu tunnettu Insalata caprese, yksinkertainen basilikalla höystetty tomaatti-mozzarella-salaatti. Muita eteläisiä antipastoja ovat anjovikset, ’Nduja, sinisimpukat, katkaravut ja muut äyriäiset, Pecorino Romano -juusto, paahdetut paprikat, artisokat, kaprikset ja jopa rusinat.
Antipasto-lautanen.
António Manuel Moiteiro Ramos

António Manuel Moiteiro Ramos (s. 17. toukokuuta 1956 Aldeia de João Pires) on portugalilainen roomalaiskatolinen piispa. Hänet vihittiin papiksi Guardan hiippakuntaan 4. heinäkuuta 1981 ja nimitettiin Bragan arkkihiippakunnan vihkipiispaksi sekä Cabarsussin titulaaripiispaksi 8. kesäkuuta 2012. Piispaksi vihkiminen seurasi 12. elokuuta. Pääkonsekraattorina toimi José Saraiva Martins, jota avustivat Manuel da Rocha Felício ja Jorge Ferreira da Costa Ortiga.
Antipatris

| Antipatris> Ἀντιπατρίς |
| --- | --- |
 Antipatriin arkeologista aluetta ilmasta.
Sijainti
 Antipatris
Koordinaatit:  32°06′18″N, 34°55′50″E
Valtio:  Israel
Paikkakunta:  Keski-Israelin hallintoalue
Historia
Tyyppi:  kaupunki
Ajanjakso:  4500 eaa.–
Huippukausi:  1. vuosisata–363 jaa.
Kulttuuri:  pronssikausi rautakausi antiikki
Valtakunta:  mm. Israelin kuningaskunta Rooman valtakunta
Alue:  Palestiina
Aiheesta muualla
  Antipatris Commonsissa 
Infobox OKNimi-testi OK: 
Antipatris (m.kreik. Ἀντιπατρίς) oli antiikin aikainen kaupunki Palestiinassa nykyisen Israelin alueella. Sen arkeologinen kohde ja tell eli rauniokumpu tunnetaan nykyisin nimellä Tel Afek (hepr. ‏תל אפק‎; aiemmin myös Râs el 'Ain, ראש העין).
Maantiede

Antipatris sijaitsi Sharonin tasangon (myös Saaronin tasanko) ja Samarian kukkuloiden välisellä hedelmällisellä tasangolla, jolla oli useita vesilähteitä ja paljon puita. Kaupungin vierestä virtasi joki, ja sen kautta kulkivat Via Maris eli ”Meren tie” sekä tie Caesarea Maritimasta eli Kesareasta Jerusalemiin. Nykyisin kaupungin paikka on noin 18 kilometriä koilliseen Tel-Avivista.
Historia

Antipatriin paikalla on ollut asutusta kalkoliittiselta kaudelta noin 4500 eaa. lähtien, ja myöhemmin läpi kanaanilaisen pronssikauden sekä israelilaisen rautakauden. Kaupunki on yhdistetty egyptiläisten lähteiden ja Vanhan testamentin kaupunkiin nimeltä Afek. Se esitetään yhdeksi kaupungeista, jonka israelilaiset valtasivat Joosuan johdolla ja myöhemmin uudestaan kuningas Daavidin aikana. Valtakunnan jakaannuttua vuonna 928 eaa. Afek oli osa pohjoista Israelin kuningaskuntaa.
Varhaisella hellenistisellä kaudella paikalla oli linnoitus, joka tunnettiin paikan lähteiden ansiosta nimellä Pegai. Johannes Hyrkanos valtasi sen Hasmonien hallitsijasuvulle vuonna 132 eaa. Aleksanteri Jannaios linnoitutti koko joen varren Pegaista rannikolle saakka. Pompeius Suuri rakennutti kaupungin uudelleen vuonna 63 eaa. sen jälkeen kun roomalaiset olivat vallanneet Juudean. Hän antoi kaupungille uuden nimen Arethusa (myös Arethuse).
Antipatriin kaupungin perusti Herodes Suuri ensimmäisellä vuosisadalla eaa. Hän nimesi sen isänsä Antipatroksen kunniaksi. Kaupungin asukkaasta käytettiin kreikaksi etnonyymiä Antipatritēs (Ἀντιπατρίτης).
Antipatris ei esiinny Uudessa testamentissa Jeesuksen toimintapaikkojen joukossa. Se mainitaan kuitenkin paikkana, jossa Paavali vietti vuonna 63 jaa. yön, kun sotilaat olivat viemässä häntä Caesareaan. Kaupunki oli olemassa vielä myöhäisellä roomalaisella kaudella 132–324, joka oli sen huippukautta. Antipatris taantui vuoden 363 suuren maanjäristyksen jälkeen. Vuoteen 638 kestäneellä bysanttilaisella kaudella se oli vain pieni sotilastukikohta.
Ristiretkiaikana kaupungin paikalle rakennettiin linna. Osmanivallan aikana 1571–1574 sen jäännösten päälle rakennettiin uusi linna, joka tunnettiin nimellä Binar Bashi.
Rakennukset ja löydökset

Antipatriin paikalla on säilynyt tai kaivettu suhteellisen vähän antiikin aikaisia jäänteitä. Roomalaisen kauden kaupungista on paikannettu muun muassa forum sekä pääkatu cardo maximus, jonka varrelta on löydetty julkisten rakennusten ja liiketilojen jäänteitä. Löydöksiin lukeutuu myös mausoleumi, joka koostuu vestibyylistä ja yhdestä hautakammiosta. Merkittävimmät historialliset jäänteet paikalla ovat osmaniaikaisen linnan rauniot.
Aiheesta muualla

Kuvia tai muita tiedostoja aiheesta Antipatris Wikimedia Commonsissa
Antipatriin raunioita.
Antipatriin osmaniaikaisen linnan rauniot.
António Marques Lésbio

António Marques Lésbio (1639 Lissabon – 21. marraskuuta 1709 Lissabon) oli portugalilainen säveltäjä ja kirjoittaja. Hän työskenteli hovissa muun muassa kuninkaallisten kamarimuusikkojen johdossa. Hänen villancicoistaan musiikki on säilynyt kuuteentoista. Osa hänen teoksistaan katosi Lissabonin maanjäristyksessä vuonna 1755.
António Mascarenhas Monteiro

António Mascarenhas Monteiro (vas.)
António Mascarenhas Monteiro (16. helmikuuta 1944 – 16. syyskuuta 2016 Praia) oli kapverdeläinen poliitikko, joka edusti Demokratialiike-puoluetta (MPD). Kun maassa järjestettiin ensimmäiset monipuoluevaalit vuonna 1991, entisten oppositioryhmien yhteenliittymä MPD sai enemmistön parlamentissa ja Mascarenhas Monteiro valittiin presidentiksi. Vuonna 1996 hänet valittiin toiselle kaudelle.
Appelqvist

Appelqvist on muun muassa seuraavien suomalaisten henkilöiden sukunimi:
Anton Viktor Appelqvist (1839–1913), pappi, opettaja ja valtiopäivämies
Eerika Appelqvist (s. 2001), jalkapalloilija
Hj. Appelqvist (1862–1911), lehtori ja oppikirjojen tekijä
Otso Appelqvist (s. 1940), teatteriohjaaja ja konsultti
Walter Appelqvist (1900–1970), kirjastonhoitaja ja kirjallisuudentutkija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Appelberg

Appelberg on muun muassa seuraavien henkilöiden sukunimi:
Bertel Appelberg (1890–1977), suomalainen kustannusjohtaja ja kirjallisuudentutkija
Henrik Lennart Appelberg (1865–1924), suomalainen runoilija
Ida Appelberg (1896–1977), suomalainen näyttelijä
Johanna Appelberg (1901–1975), suomalainen taidemaalari
Karl Appelberg (1853–1921), suomalainen insinööri, virkamies ja yritysjohtaja
Karl Adolf Appelberg (1851–1915), suomalainen teologi
Otto Immanuel Appelberg (1848–1918), suomalainen lääkäri ja valtiopäivämies
Runar Appelberg (1889–1917), suomalainen jääkäri, Karl Appelbergin poika
Sture Appelberg (1885–1947), ruotsalainen kirjailija ja lehtimies
| --- | --- |
: Tällä täsmennyssivulla luetellaan henkilöitä, joilla on sama sukunimi.